CELEX: 52016PC0282
Language: bg
Date: 2016-05-24
Title: Предложение за РЕШЕНИЕ НА СЪВЕТА относно позицията, която да бъде заета от името на Европейския съюз в рамките на Съвместния комитет, създаден по силата на Регионалната конвенция за паневросредиземноморските преференциални правила за произход, по отношение на молбата на Грузия да стане договаряща страна по същата конвенция

ЕВРОПЕЙСКА КОМИСИЯ
            ???????, 24.5.2016
            COM(2016) 282 final
            2016/0147(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на Съвместния комитет, създаден по силата на Регионалната конвенция за паневросредиземноморските преференциални правила за произход, по отношение на молбата на Грузия да стане договаряща страна по същата конвенция
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               В Регионалната конвенция за паневросредиземноморските преференциални правила за произход
                  1
                (наричана по-долу „конвенцията“) се определят разпоредби за произхода на стоки, търгувани по силата на съответните споразумения, сключени между договарящите страни.
            
            
               Съгласно член 5, параграф 1 от конвенцията трета страна може да стане договаряща страна по конвенцията, при условие че държавата кандидат или територията кандидат е сключила действащо споразумение за свободна търговия с поне една от договарящите страни, в което се предвиждат преференциални правила за произход. Съгласно член 2, параграф 2 от конвенцията за целите на конвенцията „трета страна“ означава всяка съседна държава или територия, която не е договаряща страна.
            
            
               На 23 септември 2015 г. Грузия представи на депозитаря на конвенцията (Генералния секретариат на Съвета на ЕС) своята писмена молба за присъединяване към конвенцията.
            
            
               Грузинските власти потвърждават, че Грузия е сключила споразумение за свободна търговия с договарящите страни, а именно ЕС и Турция. Поради това Грузия отговаря на условието, поставено в член 5, параграф 1 от Конвенцията, за да стане договаряща страна. 
            
            
               Поради това молбата следва да бъде предадена на Съвместния комитет на конвенцията в приложение на член 4, параграф 3, буква б) от нея за приемане на решение, с което да се отправи покана към Грузия да се присъедини към конвенцията. Позицията на ЕС в рамките на Съвместния комитет следва да бъде определена от Съвета.
            
            
               Според Комисията за присъединяването на Грузия не са необходими преходни мерки, както е посочено в член 4, параграф 3, буква в) от конвенцията.
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               Правното основание за решението на Съвета е член 207, параграф 4, първа алинея, във връзка с член 218, параграф 9 от Договора за функционирането на Европейския съюз.
            
            
               •Субсидиарност (при неизключителна компетентност) 
            
            
               Предложението попада в обхвата на изключителната компетентност на Съюза.
            
            
               •Избор на инструмент
            
            
               Предлаган инструмент: решение на Съвета.
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО
            
            
               •Консултации със заинтересованите страни
            
            
               Договарящите страни по конвенцията и държавите членки бяха информирани за молбата на заседанието на Съвместния комитет на конвенцията, проведено на 25 ноември 2015 г.
            
         
         
            
               •
                     Събиране и използване на експертни становища
            
            
               Използването на външни експертни становища не бе необходимо. 
            
            
               •
                     Оценка на въздействието
            
            
               Освен това не бе необходимо да се прави оценка на въздействието, тъй като за присъединяването на трета страна към конвенцията се поставя само условието тя да е сключила действащо споразумение за свободна търговия с поне една от договарящите страни по конвенцията.
            
            
               2016/0147 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно позицията, която да бъде заета от името на Европейския съюз в рамките на Съвместния комитет, създаден по силата на Регионалната конвенция за паневросредиземноморските преференциални правила за произход, по отношение на молбата на Грузия да стане договаряща страна по същата конвенция
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 9 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)Регионалната конвенция за паневросредиземноморските преференциални правила за произход
                  2
                („конвенцията“) влезе в сила на 1 декември 2012 г.
            
            
               (2)Съгласно член 5, параграф 1 от конвенцията трета страна може да стане договаряща страна по конвенцията, при условие че държавата кандидат или територията кандидат е сключила действащо споразумение за свободна търговия с поне една от договарящите страни, в което се предвиждат преференциални правила за произход.
            
            
               (3)На 23 септември 2015 г. Грузия представи на депозитаря на конвенцията писмена молба за присъединяване към конвенцията.
            
            
               (4)Грузия е сключила действащо споразумение за свободна търговия с две договарящи страни по конвенцията, а именно Турция и ЕС, и отговаря на условието, поставено в член 5, параграф 1 от конвенцията, за да стане договаряща страна.
            
            
               (5)В съответствие с член 4, параграф 3, буква б) от конвенцията Съвместният комитет приема с решение покани към трети страни за присъединяване към конвенцията.
            
            
               (6)Позицията на Съюза в рамките на Съвместния комитет следва да бъде да се гласува в подкрепа на решение, с което се отправя покана към Грузия да се присъедини към конвенцията, 
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
         
         
            
               Позицията, която трябва да бъде заета от Европейския съюз в рамките на Съвместния комитет на Регионалната конвенция за паневросредиземноморските преференциални правила за произход, по отношение на молбата на Грузия да стане договаряща страна по същата конвенция, се основава на проекта на решение на Съвместния комитет, приложен към настоящото решение. 
            
            
               Представителите на Съюза в Съвместния комитет могат да приемат само незначителни промени в проекта на решението, без да е необходимо допълнително решение на Съвета.
            
            
               Член 2
            
            
               След като бъде прието, решението на Съвместния комитет се публикува в Официален вестник на Европейския съюз.
            
            
               Член 3
            
            
               Настоящото решение влиза в сила в деня на приемането му.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  ОВ L 54, 26.2.2013 г., стр. 4.
               
               
                  
                     (2)
                  ОВ L 54, 26.2.2013 г., стр. 4.
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 24.5.2016
            COM(2016) 282 final
            ПРИЛОЖЕНИЯ
            към
            Предложение за Решение на Съвета
            относно позицията, която да бъде заета от името на Европейския съюз в рамките на Съвместния комитет, създаден по силата на Регионалната конвенция за паневросредиземноморските преференциални правила за произход, по отношение на молбата на Грузия да стане договаряща страна по същата конвенция
            
               
         
         
            
               ПРИЛОЖЕНИЕ
            
            
               Проект 
               РЕШЕНИЕ НА СЪВМЕСТНИЯ КОМИТЕТ НА РЕГИОНАЛНАТА КОНВЕНЦИЯ за паневросредиземноморските преференциални правила за произход 
            
            
               №
            
            
               от
            
            
               по отношение на молбата на Грузия да стане договаряща страна по Регионалната конвенция за паневросредиземноморските преференциални правила за произход
            
            
               Съвместният комитет,
            
            
               като взе предвид Регионалната конвенция за паневросредиземноморските преференциални правила за произход
                  1
                наричана по-долу „конвенцията“,
            
            
               като има предвид, че:
            
            
               (1)Съгласно член 5, параграф 1 от конвенцията трета страна може да стане договаряща страна по конвенцията, при условие че държавата кандидат или територията кандидат е сключила действащо споразумение за свободна търговия с поне една от договарящите страни, в което се предвиждат преференциални правила за произход.
            
            
               (2)На 23 септември 2015 г. Грузия представи на депозитаря на конвенцията писмена молба за присъединяване към конвенцията.
            
            
               (3)Грузия е сключила действащо споразумение за свободна търговия с две договарящи страни по конвенцията и отговаря на условието, поставено в член 5, параграф 1 от конвенцията, за да стане договаряща страна.
            
            
               (4)Съгласно член 4, параграф 3, буква б) от конвенцията Съвместният комитет приема с решение покани към трети страни за присъединяване към конвенцията,
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Отправя се покана към Грузия да се присъедини към Регионалната конвенция за паневросредиземноморските преференциални правила за произход.
            
            
               Член 2
            
            
               Настоящото решение влиза в сила в деня на приемането му.
            
            
               Съставено в Брюксел на [...] година.
            
            
                  За Съвместния комитет
            
         
         
            
                  Председател
            
            
         
         
            
                  
                     (1)
                  ОВ L 54, 26.2.2013 г., стр. 4.